زيرو هوا فيلم مغربيي تمتل ف الدار لبيضا من كتابة و إخراج د نورالدين لخماري، تعرض لأول مرة ف 19 ديسمبر 2012 ف صالات لعرض لمغربية، من بطولا د يونس بواب، محمد مجد، عزيز داداس، و سعيد باي. وقايع لفيلم كاضور على واحد لبوليسي داخل سوق راسو كيعايطو عليه صحابو د لخدمة بـ"زيرو" حيتاش كايعتابروه واحد شخص عيان، زيرو كايعيش مع باه لي مكوشم فرجليه وكايبقا مقابلو ديما، وباه من نوع لقاصح و صعيب، دماغو عامر باللي هوا عصاكري و شارك فلمسيرة لخضرة و كايصدع ليه راسو بديك لهضرة. كاتبقا لمحنة د زيرو بحال هاكا تا كايتلاقا بواحد لمرا كاتقلب على بنتها لي موضرة ليها، ف غايحاول يعاونها ف تقلاب على بنتها تاغايكتاشف بواحد "لمافيا" حرايفية فستغلال لقاصيرات (قل من 18 لعام) فدعارة د لهاي كلاص، و لي غايخليه يتصدم فاش غايكتاشف بلي هاد لمافيا عندها علاقة مع شاف لكبار د لبوليس ف لكوميسيريا لي كايخدم فيها.